Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: személyek anyakönyvezésére kizárólag a fõvárosi fõjegyzõ illetékes, az említett eljárási cselekmény teljesítésének határidejére az államigazgatási eljárás általános szabályairól szóló 1957. évi IV. törvényt (a továbbiakban: Áe.) kellett
Paragraph Index: 112

személyek anyakönyvezésére kizárólag a fõvárosi fõjegyzõ illetékes, az említett eljárási cselekmény teljesítésének határidejére az államigazgatási eljárás általános szabályairól szóló 1957. évi IV. törvényt (a továbbiakban: Áe.) kellett volna alkalmazni. Az Áe. 7. § (1) bekezdése értelmében „a közigazgatási szerv a hatáskörét és az illetékességét az eljárás minden szakaszában hivatalból köteles vizsgálni. Ha azt állapítja meg, hogy az ügyben nincs hatásköre, vagy nem illetékes, az ügyet haladéktalanul átteszi a hatáskörrel rendelkezõ illetékes közigazgatási szervhez, és errõl az ügyfelet egyidejûleg értesíti”. Az OBH 3148/1999. sz. ügy panaszosa és családja 1998. november 25-én tettek állampolgársági esküt, illetve fogadalmat, azonban a család magyarországi anyakönyvezéséhez szükséges iratokat a jegyzõ csak 1999. június 18-án küldte meg a Fõpolgármesteri Hivatalnak. Idõközben a Somogy Megyei Közigazgatási Hivatal törvényességi, illetve felügyeleti hatósági ellenõrzést tartott a polgármesteri hivatalnál. Figyelemmel arra, hogy a család anyakönyvezéséhez szükséges iratokat a Fõpolgármesteri Hivatal visszaküldte a jegyzõnek, a közigazgatási hivatal vezetõje Kaposvár anyakönyvvezetõjét jelölte ki arra, hogy mindkét panaszos, illetve családjuk ügyében eljárjon. Így az OBH 3148/1999. sz. ügyben érintett személyek iratai 1999. augusztus 18-án, illetve a 1996. december 6-án állampolgársági esküt tett OBH 3627/1999. sz. ügy panaszosának és családjának, magyarországi anyakönyvezéséhez szükséges iratok 1999. július 20-án Kaposvár anyakönyvvezetõjétõl érkeztek a Fõpolgármesteri Hivatalba. A polgármesteri hivatal azzal, hogy a vizsgálattal érintett családok magyarországi anyakönyvezéséhez szükséges iratokat „haladéktalan áttétel” helyett csak több hónapos, illetve többéves késéssel továbbította a Fõpolgármesteri Hivatalnak, a jogállamiságból eredõ tisztességes eljáráshoz való joggal összefüggõ visszásságot okozott.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes